Bolesť chrbtice
Dobry deň prajem.Užívam citalec 10mg,2x denne. mám problémy s chrbticou.Môžem užiť voltaren rapid? Ďakujem
Dobrý deň,
ďakujeme za Vašu otázku.
Pri súčasnom podávaní liekov Citalec a Voltaren Rapid je prítomné zvýšené riziko gastrointestinálnych vredov a krvácania. Príležitostné užitie Voltarenu nie je vylúčené. V prípade uvedenej kombinácie sa však odporúča postupovať s opatrnosťou. Pacienti s anamnézou gastrointestinálnej toxicity, najmä starší ľudia, majú hlásiť akékoľvek nezvyčajné abdominálne príznaky (najmä gastrointestinálne krvácanie), obzvlášť v začiatočných štádiách liečby. V prípade opakovanej potreby potávania lieku, obáv, alebo pri výskyte akýchkoľvek ťažkostí, sa poraďte s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová